Nr. L 273/40 De Europæiske Fællesskabers Tidende 26. 9. 87 KOMMISSIONENS DIREKTIV af 9. september 1987 om tredje ændring af bilaget til Rådets direktiv 79/117/EØF om forbud mod markedsføring og anvendelse af plantebeskyttelsesmidler indeholdende visse virksomme stoffer (87/477/BØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 79/117/EØF af 21. december 1978 om forbud mod markedsføring og anven- delse af plantebeskyttelsesmidler indeholdende visse virk- somme stoffer (!), senest ændret ved direktiv 87/181/ EØF (?), særlig artikel 6, og ud fra følgende betragtninger : Den videnskabelige og tekniske udvikling gør det nødvendigt at foretage visse ændringer i bilaget til direktiv 79/117/EØF ; visse af de i direktivet midlertidige undtagelser fra forbuddet bør ophæves, fordi der nu er udviklet mindre skadelige behandlinger ; alle medlemsstaterne har meddelt Kommissionen, at de ikke vil gøre brug af eller vil ophøre med at gøre brug af disse undtagelser ; de i dette direktiv fastsatte foranstaltninger er i overens- stemmelse med udtalelse fra Den stående Komité for Plantesundhed — UDSTEDT FØLGENDE DIREKTIV : Artikel 1 I bilaget til direktiv 79/117/EØF foretages følgende ændringer : () EFT nr. L 33 af 8. 2. 1979, s. 36. (3) EFT nr. L 71 af 14. 3. 1987, s. 33. 1. I del A: Kviksølvforbindelser : a) i punkt 4 »Kviksølvforbindelser« affattes teksten i kolonne 2 således : »Behandling af sukkerroefrø« ; b) i punkt 5 »Alcoxyalkyl- og arylkviksølvforbindelser« affattes teksten i kolonne 2 således : »Frøbehandling af korn og roer«. 2. I del B: »Bestandige organiske chlorforbindelser«, punkt 1 »Aldrin« ændres teksten i litra b) i kolonne 2 ved, at »Irland og« udgår. Artikel 2 Medlemsstaterne sætter senest den 1. januar 1988 de fornødne love og administrative bestemmelser i kraft for at efterkomme dette direktiv. De underretter straks Kommissionen derom. Artikel 3 Dette direktiv er rettet til medlemsstaterne. Udfærdiget i Bruxelles, den 9. september 1987. På Kommissionens vegne Frans ANDRIESSEN Næstformand